GYLLENE KLUBBEN

JÄSENKIRJE 2 /kevät 2019 Helsinki 18.3.2019

Rakkaat gylleneläiset / Kära gyllenister!

Nyt taitaa sitten olla käsillä viimeinen tiedote tältä klubiemännältä, eli 10 vuotta on kaikkien laskelmien mukaan vuonna 2019 täynnä! Aika on mennyt kuin siivillä. Olen kiitollinen näistä vuosista ja siitä, että olen saanut järjestää teille yhteistä ohjelmaa meidän rakkaan (ja myös paljon parjatun) toisen kotimaisen, ruotsin kielemme tiimoilta. Helsingistä käsin on ollut helppoa löytää ruotsinkielistä tarjontaa teattereista, ja näiden vuosien ajalle on osunut monien ruotsinkielisten merkkimiehiemme ja -naisiemme juhlintaa kuten myös Ruotsi-Suomen yhteisen historian merkkivuosia ja -tapahtumia. Tunnustaa täytyy, että ihan kaikki jutut eivät ole liittyneet suorastaan ruotsin kieleen tai skandinaavisuuteen, mutta jollakin tavoin ainakin ajankohtaisuuteen olen ohjelmavalinnoissani aina yrittänyt pyrkiä.

Yksi Helsingin museoista, **Päivikki ja Sakari Sohlbergin kotimuseo** Katajanokalla on

gylleneläisille vielä jäänyt esittelemättä, ja nyt olen vihdoin saanut sovittua käynnin siellä.

Siis **maanantaina 25.3. klo 15.30 - 17.00** os. Kauppiaankatu 11 A 7, 00160 Helsinki. Nähdään kadulla sisäänkäynnin edessä n. klo 15.25. Ryhmän maksimikoko on 12 henkeä, mutta luulen, että mahdumme kaikki sisään. Yhdistys maksaa sisäänpääsyn, museokortti ei käy. Luvassa on ruotsinkielinen esittely. Koti on 1900-luvun alkuvuosikymmeniä edustava virkamieskoti, jossa on paljon taidetta ja ajanhenkinen sisustus. Ilmoittautukaa ennen maanantaita 25.3., mennään yhdessä sisään. Museokäynnin jälkeen voimme mennä yhdessä kahville jossain matkan varrella!

Ja sitten, sokerina pohjalla: **GYLLENE KLUBBEN 10 ÅR!!! JUHLALOUNAS Svenska Klubbenilla**. Merkitkää päivämäärä muistiin jo nyt hyvissä ajoin ja koettakaa päästä paikalle **torstaina 9. toukokuuta** (Eurooppa-päivänä) **klo 13.00**.

Lounas maksaa 41 € (+ juomat). Henrik Degerman on luvannut kertoa Svenska klubbenin historiasta ja hovivalokuvaajamme Jaakko V. näyttää valittuja paloja Gyllene klubbenin retkiltä vuosien varrelta. Näistä voimme yhdessä laatia Gyllene Klubbenin historiikin!

Siis Svenska klubben, Maurinkatu 6, torstaina 9.5.2019 kello 13.00.

Ilmoittautukaa huhtikuun loppuun mennessä eevaleena.valve@luukku.com tai viesti kännykkään 040 501 3195 ja kertokaa myös mahdolliset ruokarajoitteet!

TOIVOTTAVASTI OLETTE RUNSASLUKUISINA PAIKALLA!

Eeva-Leena